**Referat Rotary 15.06.2016**

I programmet stod det Skotthyll hos Eivind, men dette måtte utgå pga av været.

Dagens Rotarymøte ble holdt i vårt lokale på Park Hotell med «Alle spør alle» som tema.

President Morten Feen ønsket velkommen og Tor Fevang hadde 3 min om «Bridgens fortreffelighet». Etter pensjonsalder er det f.eks. golf som tar vare på kroppen, mens bridge tar vare på hodet! Det er en fin hobby som kan praktiseres på alle nivåer. Man må kunne huske godt og kunne sannsynlighetsregning.

På toppnivå er det pengepremier på flere millioner kroner.

Under «Alle spør alle» kom disse spørsmålene opp:

* Til lege Michael Ballke: Trenger vi å ta ekstra tilskudd av K-2 vitaminet? Reklamen forteller oss at K-2 kan opprettholde normale knokler og bidra til en normal blodlevring. Et fettløselig vitamin, forteller Michael. Det er tilsatt D-vit. Vi trenger D-vitamin, men de som bruker blodfortynnende medisiner skal ikke bruke produktet. Og som et paradoks: folk i Dubai lider av D-vit mangel! Hver og en får lese reklamen og gjøre seg opp en mening.
* Kristin Vik ble bedt om å fortelle litt om jobben sin i fengselsvesenet. Hun jobber nå i Sem fengsel – et høysikkerhetsfengsel. Fortalte litt fra jobben der og svarte på spørsmål om fengselshverdagen for seg og de innsatte.
* Eva Preede ble spurt om vei/jernbaneanleggene er i rute. Skjeggestadbrua åpnes før fellesferien, men det blir rehabilitering av tunnelene i Nordre Vestfold fra høsten av.

Jernbanen i Søndre Vestfold er i rute. Hun anbefalte å kjøre gamle E-18 til Hallevannet. Da ser man en god del av det nye anlegget. Firmaet «Nye Veier» overtar prosjektet i syd.

Folgefonntunnelen er nå gratis! Den ble nedbetalt på 20 år.

Ingrid